MAJLIS TARJIH PDM GUNUNGKIDUL KHUTBAH IED 2020 MUNDHUT BEBATHEN SAKING PAGEBLUK COVID 19 Assalamu'alaikum wr.wb. ُ حيهبُمحلا ُّقَحلْا ُكهلَمحلَأ ىَلَعَو ٍدَّمَُمُ اَنهايهبَن ىَلَع حمهالَسَو هالَص َّم ُهاللَا .َنحوَُحَ ًادحيهع َمحوَ يحلا َلَعَج حيهذَّلا ه هلِل ُدحمَحلَْا هالله ُلحوُسَر اًدَّمَُمُ َّنَأ ُدَهحشَأ َو حرُ ت حمُكَّلَعَل هالله ىَوحقَ تهب ى هسحفَ نَو حمُكحيهصحوُا ! ُساَّنلاا َهُّ يَا َيَ : ُدحعَ باَّمَا .َ حيهعَحجَْأ هههبححَصَو هههلا ُقَّ تا اوُنَماَء َنحيهذَّلا َاهُّيَأ َيَ : َلَاَعَ ت َلاَق َ حيهمهلحسُمحلهل هدحعَوحلا ُقهداَص الله َالَهإ َهَلهإ َلَ حنَأ ُدَهحشَأ . . حيهمَ حلْا َنحوُمهلحسُّم حمُتنَأَو َّلَهإ َّنُتحوَُتَ َلََو هههتاَقُ ت َّقَح َالله او Allahu Akbar, Allahu Akbar. Laa Ilaha Illa Allahu Allahu Akbar. Allahu Akbar Walillahilhamd. Jama'ah Ied rahimakumullah! Syukur lan pangalembana konjuk dhumateng Ngarsa Dalem Allah SWT, dzat ingkang Maha Mirah lan Maha Asih. Allah sampun kepareng paring rahmat, taufiq saha hidayah dhumateng kula-panjenengan sami mahanani kula-panjenengan sami saged ngrampitaken ibadah Ramadhan setunggal wulan natas. Sanadyan ing dalem kawontenan prihatos awit wontenipun wabah Corona, Allah sampun kepareng nuntun kula panjengengan sami nindaaken ibadah shiyam Ramadhan, qiyamul lail, tadarusul Qur'an lan nggampilaken infaq- shadaqah: mblanjaaken sebageyan saking arta bandha kita ing marginipun Allah. Saestu Allah sampun paring kesempatan kangge ngicali dosa-dosa lan nggampilaken nindaaken amal shaleh. . Mugi-mugi ibadah-ibadah punika dados wasilah tumuruning kabegjan ingkang kebak rahmat dhumateng kula-panjenengan sami. Mugi-mugi ibadah Ramadhan kita sami saged nglantarakan kita dhumateng kawontenan taqwa kados ingkang dipun kersaaken Allah la'alakum tattaquun. . Amiin ya rabbal 'alamiin. Sedherek sedaya ing kula tresnani ...... tansaha njagi taqwa dhumateng Allah. Saestunipun ruh-ipun taqwa punika mapan wonten ing syukur dhumateng Allah awit sedaya nikmat peparingipun, sabar dhumateng takdir-Ipun ingkang mboten ngremenaken. Taqwa punika syukur dhumateng Allah tumrap perkawis ingkang damel marem lan ngremenaken, tadhor- ru' (ngasoraken pribadi) nalikanipun dumugi kawontenan rupeg lan kebak panandhang. Allahu Akbar, Allahu Akba, Allahu Akbar kabiira Jama'ah rahimakumullah ... Sampun dados pepesthenipun Allah, gesangipun manungsa punika kadhang kala gampil, kadhangkala rupeg. Margi gesang manungsa punika kadhang kala rata lan lempeng; kadhang kala ngrekel, lunyu tur rumpil. Mboten wonten tiyang ingkang gesangipun tansah pinanggih eca-sekeca, mboten wonten ugi tiyang ingkang tansah ing dalem kawontenan rekaos lan kebak panandhang. Kawontenan remen lan susah, lodhang lan rupeg kekalihipun tansah maesi gesang saben-saben tiyang, lir gumantos. Ngendika Allah ing dalem Al-Qur'an serat Al-ANkabut ayat 2-3 :
اَّنَمآ اوُلوُقَ ي حنَأ اوُكَرح تُ ي حنَأ ُساَّنلا َب هسَحَأ َ تَ ف حدَقَلَو َنوُنَ تحفُ ي لَ حمُهَو َيهبهذاَكحلا َّنَمَلحعَ يَلَو اوُقَدَص َنيهذَّلا َُّلِلا َّنَمَلحعَ يَلَ ف حمهههلحبَ ق حنهم َنيهذَّلا اَّن "Apa manungsa duwe pangira, menawa dheweke kabeh dijarke wae clathu: 'Aku kabeh wus iman', banjur ora diparingi coba?. Lan temen Ingsun wus maringi pacoban marang wong- wong sak durunge dheweke kabeh, mangka temen Allah priksa wong-wong kang bener, lan temen Piyambake Allah priksa wong-wong kang goroh". Jama'ah rahimakumullah .... Menggahing tiyang-tiyang iman, kawontenan lodhang utawi rupeg, kawontenan ngresepaken utawi kebak panandhang, dumuginupun nikmat utawi dhawahipun musibah; kekalihipun badhe ndumugeaken kesaenan. Menawi pikantuk perkawis ingkang ngremenaken tiyang-tiyang ingkang iman badhe syukur lan awit saking syukur punika Allah badhe nambah-nambah nikmat ingkang kaparingaken. Nalikanipun kaparingan kawontenan rupeg sesarengan dumuginipun panandhang, tiyang-tiyang mukmin badhe sabar. Lan amargi sabar punika Allah badhe paring ganjaran lan ngicali dosa-dosanipun. ingkan mapan wonten pribadhinipun muslim kagambaraken ing dalem pangandikanipun Rasulullah SAW kados kacetha ing dalem hadist riwayat Imam Muslim saking sedherek Shuaib : Kawontenan ngresepaken هرحمَهلْ اًبَجَع هنهمحؤُمحلهل َّلَهإ ٍدَحَهلْ َكاَذ َسحيَلَو ،ُهَل اًرح يَخ َناَكَف َرَ بَص ُءاَّرَض ُهحتَ باَصَأ حنهإَو ،ُهَل اًرح يَخ َناَكَف َرَكَش ُءاَّرَس ُهحتَ باَصَأ حنهإ ،ٌرح يَخ ُهَّلُك ُهَرحمَأ َّنهإ ،هنهمحؤُمحلا "Satemene nggumunake perkarane wong kang iman. Temen sakabahe perkara tumiba becik. Nalikane kaparingan kabecikan, wong mukmin padha syukur, mangka iku nggawa kabecikan mungguhing dheweke. Nalikane pinaringan rerupeg, dheweke sabar, mangka itu nggawa kabecikan mungguhing dheweke". Allahu Akbar, Allahu Akbar, Allahu Akbar kabiira Para sedherek ingkang satuhu kula tresnani ... ingkang mbekta kathah- kathaipunpun panandhang. Tiyang kathah sami ngawatiraken kesehatanipun, khawatir menawi dhawah sakit. Ugi ngawatiraken piyambakipun utawi keluarganipun tilar donya amargi pagebluk punika. Pagebluk COVID 19 saestu mujadaken musibah Tiyang kathah sami ngresulakaken margi rejekinipun : saya rekaos anggenipiun pados arta-bandha perlunipun ngragadi gesang. Ingkang dedagangan sami ngresula saya angel pados dagangan lan saya sekedhik ingkang mblanjani. Para buruh sami ngresulaaken mboten wontenipun tiyang ingkang mbetahaken tenaganipun. Kathah-kathah sedherek ingkang sanget-sanget sungkawanipun karana kecalan pedamelanipun amargi pabrik utawi papanipun nyambut damel bangkrut. Allahu Akbar, Allahu Akbar, Allahu Akbar kabiira Sinaosa kawontenan karaos saestu awrat .... para sedherek ingkang satuhu kula tresnani ... sampun ngantos kita sami kecalan pangajeng-ajeng. Kawuninga ..... para
ingkang mboten ing dalem Allah nakdiraken perkawis-perkawis sedherek ..... bilih ngremenaken, wonten hikmah-hikmah siningit ingkang nyartani. Sesarengan kaliyan dhumawahipun musibah Allah paring bebathen-bebathen ingking agung lan tanpa winates. Para sedherek ... nalikanipun setunggal mukmin dipun cobi dening Allah kanthi perkawis ingkang mboten ngremenakan, piyambakipun ngayahi dhawuh sabar lan ngathah- athaken sabaripun. Kanthi sabar punika, Allah kepareng mbikak kori-kori kesaenan tumrap tiyang inkang sabar punika. Tiyang inkang pinaringan musibah lajeng sabar, badhe kaapunten dosa-dosanipun lan kaangkat drajadipun. Ngendika Rasulullah wonten hadits riwayat Imam Tirmidzi :" Pacoban iku tansah ngenani marang sawiji mukmin lanang lan wadon tumrap pribadhine, anake lan bandhane nganti ketemu karo Allah tanpa nggawa dosa sawiji wae". Para sedherek .... Hikmah sanesipun, kathah-kathahipun musibah mujudaken pemut menggahing mukmin ingkang nalisir saking marginipun Allah SWT. Allah mboten ngersaaken kawulanipun kebablasen anggenipun tumindak dosa lan maksiat, mangka Allah maringi musibah. Murih manungsa wangsul dhumateng Allah, wangsul dhumateng margi ingkang badhe mbekta kabahagyan gesang donya lan akhirat. Allah ngendika ing dalem serat al-A'raf ayat 168. : wa balaunaahum bilhasanaati wa sayyiaati la'allahum yarji'uun (Lan Ingsun coba dheweke kabeh kanthi (nikmat) kang becik-becik lan (musibah) kang ala-ala, supaya dheweke kabeh bali (marang Allah). Pramila prayogi sanget ing kawontenan ingkang mrihatosaken punika, kita sami nindaaken muhasabah, naliti dhumateng pribadhi; ngengingi jejibahan agami ingkang dereng katetepi, utawi awisan ingkang taksih kita lampahi. Kita perlu khawatir supe kita dhumateng Allah langkung kathah tinimbang emut kita. Kita perlu kawatir, lathi kita langkung kathah ngrasani awonipun tiyang, goroh lan wicanten ingkang mboten pantes tinimbang maos al-Qur'an, nyebat asma dalem Allah, utawi caos panglipur dhumateng kawulanipun ingkang nembe pikantuk panandhang. Kita perlu kawatir sedaya perangan badan kita punika langkung cepet nglampahi ajakan hawa nefsu tinimbang nyendikani dhawuhipun Allah SWT. Kanthi muhasabah kita badhe mangertosi kekirangan kita, sahengga kita saged nambah ingkang kirang, nyaeaken ingkang awon. Allahu Akbar, Allahu Akbar, Allahu Akbar kabiira Jama'ah rahimakumullah Allah maringi musibah punika temtu wonten maksudipun, wonten tujuanipun. Awit Allah kalis saking tumindak ingkang mboten wonten manfaatipun, tumindak ingkang sia-sia. Musibah kaparingaken dhumateng manungsa kangge kesaenanipun manungsa, kangge kemaslahatan makhluk ingkang dipun tresnani dening Allah SWT. Makaten ugi Allah maringi pageblug Covid 19 punika tentu kangge kesaenan manungsa. Pramila kita kedah pinter-pinter mendhet bebathen ingkang kaparingaken Allah sarana musibah punika. Kuncinipun sampun ngantos kita sami kathah ngresula lan suudzon dhumateng Allah. Kuncinipun ing dalem sabar. Sabar nampi pepesthen, sabar nindaaken dhawuh lan nebihi awisan Allah. Ugi sami pentingipun inggih punika sabar anggenipun njagi badan saking ketularan wabah Covid 19. Sabar netepi dhawuhing para ulama, dhawuhing pemerintah saha para winasis ing babagan kesehatan. Lan mboten katalompen kita kedah
ndandosi tumindak kita sami : nyaeaken sesambetan kita kaliyan Allah lan sesambetan aben ajeng kaliyan sesami titah. Allahu Akbar walillahilhamd. Jama'ah rahimakumullah! Mungkasi khutbah punika mangga sami nyenyuwun dhumateng Allah mugi katetepna ganjaran ibadah Ramadhan kita, kaapunten dosa-dosa kita sami lan mugi-mugi Allah kepareng enggal ngangkat pagebluk COVID 19 punika saking donya punika. َلْحا هَتاَخ ىَلَع حكهر َبََو حمهالَسَو هالَص َّمُهاللَا ,َيهمَلاَعحلا ه ابَر هَّهلِل ُدحمَحلْا ,مي هحَّرلا هنَححََّرلا هَّلِلا همحسهب َ حيهلَسحرُمحلاَو هءاَيهبحن هههباَححصَأَو َمَّلَسَو ىَلَعَو اًمحيهلحسَت هههلآ اًرح يهثَك. Duh Allah, mugi kersa Paduka paring mitulungi kawula sami, awit saestu Paduka punika sasae- sae Dzat ingkang paring pitulungan. Mugi kersa Paduka menangaken kawula, awit saestu Paduka punika sasae-sae Dzat ingkang paring kemenangan. Mugi kersa Paduka paring pangapunten dhumateng kawula sami, awit saestu Paduka punika sasae-sae Dzat ingkang paring panganpunten. Mugi kersa Paduka paring rahmat dhumateng kawula sami, awit saestu Paduka punika sasae-sae Dzat ingkang paring rahmat. Mugi kersa Paduka paring rizki dhumateng kawula sami, awit saestu Paduka punika sasae-sae Dzat ingkang paring rizki. Mugi kersa Paduka paring pitedah lan paring wreksa dhumateng kawula, saking kaum ingkang dzalim lan kafir. Duh Allah, mugi panjengan kepareng nyaeaken agami kawula, amargi punika tameng sedaya urusan kawula. Mugi panjengan kepareng nyaeaken donya kawula pinangka papan gesang kawula. Mugi panjengan kepareng nyaeaken akhirat kawula ingkang badhe dados papan kawula wangsul. Mugi panjengan kepareng ndadosaken gesang kawula ingkang taksih pinangka tambahan kesaenan tumrap kawula lan ndadosaken pejah kawula pinangka uwal kawula saking sedaya piawon. Duh Allah, mugi Paduka kersa maringi kawula raos ajrih dhumateng Paduka ingkang saged nebihaken antawis kawula kaliyan tumindak maksiat dhumateng Paduka, lan gampilna kawula thaat dhumateng Paduka ingkang badhe nglantaraken kawula tumuju swraga Paduka. Mugi Paduka kerja paring kapitadosan manah ingkang badhe ndadosaken sedaya musibah donya karaos entheng tumrap kawula sami. Lan sampun Paduka dadosaken musibah tumrap kawula ing dalem urusan agama kawula lan sampun paduka dadosaken donya punika pinangka pepenginan paling ageng lan puncak saking impen kawula. Lan sampun ndadosaken tiyang ingkang nguwaosi kawula saking tiyang-tiyang ingkang mboten melasi kawula. Duh Allah, mugi kersa Paduka ngangkat pagebluk COVID 19 saking negari kawula lan ugi saking donya punika. Duh Allah, mugi kersa Paduka paring pangapunten dhumateng dosa-dosanipun muslim jaler lan estri, mu'min jaler lan estri sae ingkang taksi gesang lan ingkang sampun tilar donya. Saestu paduka Dzat ingkang Maha Midhanget, Maha Caket lan Maha Ngabulaken do'a. . رانلا َباَذَع اَنهقَو ًةَنَسَح هةَر هخلَا هفَو اَنهتآ هف ------------------- Sadmonodadi ًةَنَسَح اَيح نُّدلا انَّبَر